Toerismebestuur | Tourism Management | Commerce | NWU | North-West University
Die Toerismespan by die NWU is die leiers in Toerisme-opleiding in Suid-Afrika. Gereelde kontak met die industrie, navorsingsprojekte en konsultasies hou ons aan die voorpunt van nuwe ontwikkelings.
Ons het ŉ baie aktiewe Toerisme-studenteorganisasie, genaamd Excursio, wat ook verskeie geleenthede aan Toerisme-studente bied, waarvan een ŉ jaarlikse toer is.
Na voltooiing van die drie-jaar-program sal u ŉ toerisme-onderneming kan bestuur, maar u sal ook die belangrikheid van toerisme in die groeiende ekonomie van Suid-Afrika verstaan, en u sal dit ook tot die voordeel van die land kan ontwikkel.
Ons fokus op die ontwikkeling van u vaardighede en kennis om sodoende u eie of ŉ ander toerismebesigheid te kan ontwikkel en bestuur. Onder andere sal u die volgende leer:
Ontwikkel en bestuur u eie akkommodasie-onderneming;
Ontwikkel, bemark en bestuur gebeurtenisse;
Optimeer die natuur as toerisme-attraksie; en
Verstaan die toerisme-ekonomie en hoe dit bydra tot groei in Suid-Afrika.
Om ŉ reeks indiensnemingsgeleenthede te optimeer, kan u kies tussen Ekonomie OF Internasionale Handel-modules wat u kennis en vaardighede oor ŉ tydperk van drie jaar sal uitbrei.
Verskeie hoteleienaars, konferensiebestuurders en geleentheidbestuurders deel op ŉ gereelde basis hul kennis en vaardighede met studente, en ons besoek ook hul besighede. U sal dus met mense werk, en sal ook blootgestel word aan ekonomiese inligting wat gebruik kan word om die toerisme-industrie in Suid-Afrika te groei.
Addisionele vereistes per Fakulteit se jaarboek/kalendar
BCom met Toerismebestuur
[Kwalifikasie 5FPH06 P]
Hoewel hierdie kwalifikasie aan graduandi toegang tot die hele toerisme-industrie bied, is BCom-kwalifikasies gefokus op die bestuur van die industrie en besighede. Dit skep spesifieke toegang tot loopbane soos toerisme-ekonome, toerismebestuurders, bemarkers, navorsers, dosente, konsultante, akkommodasiebestuurders en geleentheidsbestuurders in beide private en openbare ondernemings.
BCom in Bestuur met Toerismebestuur
MCom in Toerismebestuur